AlexejDobrolubov/national_council_slovak_2010 huggingface dataset:
40. schôdza NR SR - 10.deň - A. dopoludnia
Dátum: 2021-10-01
Poslanec: Benčík, Ján (SaS)
Druh vystúpenia: Vystúpenie s faktickou poznámkou

22. Ďakujem za slovo. Som veľmi rád, že tu zazneli otázky, ktoré položil pán poslanec Mičovský. A chcem aj oceniť spôsob, akým ste na ne odpovedali, pán generálny prokurátor, oceňujem teda vašu, vašu, váš kultivovaný prejav aj dôkladnosť. Hoci nehovorím, že moje pochybnosti v tejto veci sú úplne rozptýlené. Ale hovorím to preto, že si nemôžem nespomenúť na rokovanie výboru pre obranu a bezpečnosť, kde ste boli prítomný, a keď vám otáz... nejaké otázky v súvislosti s kauzou únosu vietnamského občana za možnej asistencie štátnych orgánov Slovenskej republiky položili predseda výboru pán Krúpa alebo pán podpredseda Národnej rady Grendel, poslanec Valášek a ja, tak vtedy ste reagovali mimoriadne podráždene. Dokonca ste povedali, ak sa takéto správanie bude opakovať, tak sa ani rokovania výboru v budúcnosti nezúčastníte. No a následne ste po skončení výboru veľmi rýchlo teda odišli pred otázkami novinárov, aby som takto povedal. No a v tej súvislosti potom sme my, ktorí sme vám tie otázky položili slušným spôsobom, dostávali lekcie zo slušného správania od predsedu extrémistickej strany, odsúdeného zatiaľ neprávoplatne na štyri roky a štyri mesiace. A v tej súvislosti teda opäť zopakujem svoju včerajšiu otázku, že ako sa vy ako nepochybne slušný človek cítite, keď práve takíto ľudia vám vyslovujú verejne a opakovane podporu. Ja viem, že vy za to nemôžte, že kto vám podporu vysloví, ale nejaké pocity určite máte, keď vám vyslovujú podporu ľudia ako odsúdený extrémista Kotleba, ako za rasizmus odsúdený Mazurek, ľudia, ktorí aj tu sedia bez rúšok a okato sa vysmievajú z platných protipandemických opatrení, alebo ďalší, ktorých teda nadriadení alebo priatelia sú... (Prerušenie vystúpenia časomerom.)
40. schôdza NR SR - 9.deň - B. popoludní
Dátum: 2021-09-30
Poslanec: Benčík, Ján (SaS)
Druh vystúpenia: Vystúpenie s faktickou poznámkou

85. Ďakujem pekne za slovo. A ďakujem za ten, aj za ten príspevok v rozprave, pán kolega Pročko. Oslovila ma tam najmä jedna tá pasáž, v ktorej, ktorá vlastne aj mne tak trochu vŕta hlavou. Ja som pána Žilinku za generálneho prokurátora ani nevolil, to teda nebudem tajiť a niektoré jeho rozhodnutia vzbudzujú možno rozpaky a možno aj niečo horšie, ale napriek tomu pána Žilinku považujem nepochybne za slušného človeka. A preto sa zamýšľam, ako sa slušný človek cíti, keď vlastne na jeho podporu vystupujú ľudia takého razenia, akí tu teda vystupujú, právoplatne odsúdený extrémista za rasistické výroky, ďalší, ktorý cvičil Černákovu ochranku, ochranku človeka, ktorý bol hlavou mafie a mnohonásobným vrahom, alebo ďalší ľudia, ktorých nominanti či priatelia momentálne sedia v kolúznej väzbe. Hlavne si... Alebo ako sa cíti teda človek, bez toho, aby som sa chcel dotknúť, samozrejme, keď pod okná jeho úradu príde skupina ľudí, ktorí inokedy masívne narušujú verejný poriadok, urážajú kadekoho, či dokonca chodia urážať a ohrozovať priam ľudí, ktorí bojovali s pandémiou, lekárov a tak podobne. Toto, toto mi vŕta hlavou.
40. schôdza NR SR - 4.deň - A. dopoludnia
Dátum: 2021-09-22
Poslanec: Benčík, Ján (SaS)
Druh vystúpenia: Vystúpenie s faktickou poznámkou

94. Ďakujem za slovo. Pán Kotleba, vy ste sa vo svojom príhovore prihlásili ku kresťanstvu. Viem, že sa k k tomu deklaratívne hlásite často. Na klopách svojich sák často nosíte kríže veľkosti, za ktoré by sa nehanbil ani byzantský patriarcha, ale vaše slová a skutky sú až príliš často v reálnom rozpore s myšlienkami kresťanstva, kde za jednu zo základných myšlienok považujem lásku k blížnemu, ktorá sa má prejavovať aj v praktickej rovine. A keďže sa hlásite vy a väčšina vašich kolegov k rímskokatolíckej cirkvi, dovolím si zacitovať vám slová jej hlavy, pápeža Františka: Vakcinácia je jednoduchým, ale silným spôsobom podpory spoločného dobra a starostlivosti o iných, najmä tých najviac zraniteľných. Ďakujem.
40. schôdza NR SR - 1.deň - B. popoludní
Dátum: 2021-09-16
Poslanec: Benčík, Ján (SaS)
Druh vystúpenia: Vystúpenie v rozprave

30. Vážené panie poslankyne, vážení páni poslanci, vážení prítomní, v súlade so zákonom o rokovacom poriadku som bol určený predsedom výboru pre obranu, bezpečnosť za spravodajcu k uvedenému návrhu zákona. Predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že zákon, návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní po prerokovaní návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, rozpravu.
35. schôdza NR SR - 2.deň - B. popoludní 2
Dátum: 2021-07-24
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

171. Pán Kotleba, v rámci rozpravy a nespočetných faktických poznámok ste tu povedali také množstvo hlúpostí a nezmyslov, ale aj nebezpečných klamstiev, že na to aj sa, nedá ani reagovať. Ale konečne toto isté robíte počas trvania, celého trvania pandémie, že ľudí nabádate, aby ignorovali, porušovali a neplnili všetky opatrenia, ktoré majú chrániť ich zdravie. Vy ste ich hecovali k tomu, aby nenosili rúška, aby nenosili respirátory, aby nedodržiavali zákaz zhromažďovania, dokonca ste ich zvážali na nepovolené protesty. A teraz ich nabádate, aby odmietali očkovanie. Myslím, že ste to boli práve vy, kto včera hovoril, spomínal nejaké paragrafy, ktoré by mali trestať týchto, ktorí sa vraj dopúšťajú apartheidu a potláčajú ľudské práva. Nuž tak ja si dovolím vám, vám povedať to, že náš Trestný zákon tiež pamätá na veci súvisiace so šírením nákazlivých chorôb, napr. v § 163: „Kto úmyselne spôsobí alebo zvýši nebezpečenstvo zavlečenia alebo rozšírenia nebezpečnej nákazlivej ľudskej choroby, potrestá sa odňatím slobody na 1 až 5 rokov. Odňatím slobody na 3 roky až 8 rokov sa páchateľ potrestá, ak spácha čin uvedený v odseku 1 závažnejším spôsobom konania. Odňatím slobody na 4 roky až 10 rokov sa páchateľ potrestá, ak spácha čin uvedený v odseku 1 a spôsobí ním ťažkú ujmu na zdraví alebo smrť, alebo to urobí za krízovej situácie.“ Vy už niečo na rováši máte, čo vám súd spočítal. Všetci všetci veríme, že Najvyšší súd čo nevidieť zasadne a uvedie ten rozsudok do praxe. A pamätajte na to, že by nemusel byť konečný.
35. schôdza NR SR - 2.deň - B. popoludní 2
Dátum: 2021-07-24
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

111. Opakovane sa tu prezentuje tvrdenie, že vláda či politici vytvárajú nejaké dve kategórie občanov. Nič nemôže byť vzdialenejšie pravde ako toto hlúpe a nezmyselné tvrdenie. Keďže očkovanie je nepovinné, tak sa tu celkom prirodzene na základe slobodného rozhodnutia občanov vytvárajú nie že dve, ale viacero skupín či kategórií občanov. Jednak sú to tí, ktorí neveria na hlúposti a hoaxy ani nedajú na reči politikov, ktorí vo svojej bezohľadnosti sú schopní tvrdiť čokoľvek, len aby získali ich priazeň. Títo ľudia sa dali zaočkovať preto, medzi ktorých patrím, samozrejme, aj ja, pretože si vážia svoje zdravie, vážia si zdravie svojich najbližších a takisto aj vážia si zdravie ostatných ľudí, s ktorými prídu do styku. Potom sú tu ľudia, ktorí ešte nie sú zaočkovaní, ale chcú sa dať zaočkovať, len sa ešte nestihli alebo sú v čakárni. Ďalšia kategória sú ľudia, ktorí to zvažujú a sú naklonení skôr na to, že sa zaočkovať dajú, a ďalší možno uvažujú, že sa skôr nedajú. Až tá posledná kategória je aj tých, ktorí si, sa zaočkovať nedajú za žiadnu cenu. Opakovane tu tiež spomínate ako predo mnou pán bez rúška, čo sa tu opäť zase pre mňa nepochopiteľne toleruje, spomína občanov, ktorí sa tu vraj spontánne zhromaždili. Ale už akosi nespomenie, že samotní členovia jeho strany sa po sociálnej sieti chvália tým, že bezplatne pôjde autobus z Michaloviec pre členov Kotlebovej strany, ďalší pôjde z Považskej Bystrice a podobne. To o akej spontánnosti a akej tých občanov, ktorí tu prišli z vlastnej vôle hovoríte, keď vy ho sami organizujete. A ešte jedna vec. Nie je vám ľúto, že vy vlastne týmto svojim nezmyselným bojom proti všetkým protipandemickým opatreniam ohrozujete hlavne vašich voličov? Neuvedomujete, že táto vlna môže zasiahnuť práve ich a zredukovať ich počet?
35. schôdza NR SR - 2.deň - B. popoludní 2
Dátum: 2021-07-24
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

97. Dovolím si prečítať pár slov lekárky z Alabamy. Alabama je na tom, čo sa týka percentuálneho počtu zaočkovaných obyvateľov podobne ako Slovensko. Táto lekárka píše: Jedna z posledných vecí, ktorú urobia predtým, ako ich intubujeme, je, že prosia o vakcínu. Držím ich za ruku a hovorím im, mrzí ma to, ale už je neskoro. Plačú a hovoria mi, že nevedeli, že si mysleli, že je to výmysel, že je to len politika, že neochorejú, sú zdraví, alebo majú konkrétnu krvnú skupinu, ktorá ich predtým chráni, alebo inú farbu pleti. Že je to len nejaká chrípka. A pýtam sa ich: „Prečo ste sa nezaočkovali?“ A väčšinou sú veľmi úprimní. Hovoria, rozprával som sa s tým a s tým, videl som na Facebooku, dostal som taký e-mail. A ja sa ich vždy pýtam: „Dohodli ste si stretnutie s vaším lekárom a spýtali sa ho, či sa máte dať zaočkovať, alebo nie“? A oni mlčia. A ešte jedna vec, pani poslankyňa. Považujem za absolútne nenáležité, aby ste si dovolili porovnávať ľudí, ktorí sú nezaočkovaní, s ľuďmi, ktorí boli za vojnovej Slovenskej republiky nútení nosiť žltú hviezdu, ľudí, ktorí boli za vlády vášho údajne jediného a skutočného prezidenta Tisa nakladaní príslušníkmi Hlinkovej gardy do dobytčích vagónov a odvážení do táborov smrti!
35. schôdza NR SR - 2.deň - A. dopoludnia
Dátum: 2021-07-24
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

54. Ďakujem za slovo. Pán Kotleba, povedali ste toho naozaj hodne, ale predsa len by bolo škodou, ak by nezazneli niektoré výroky na túto tému, ktoré ste povedali v minulosti. Napríklad v marci minulého roku ste tvrdili, že koronavírus, doslova nákaza je následkom masovej migrácie, a preto je čas zatvoriť hranice. Nuž a dnes vaši adlátusi chodia na hranice a tvária sa ako pendleri a bojujú za priechodnosť hraníc. Ale povedali ste ešte aj iné veci, napríklad: "Po Európe behajú migranti, ktorí neprešli žiadnou kontrolou a z ktorých mnohí sem práve ten koronavírus doniesli. A my sa tu ideme obmedzovať, my si tu ideme povinne umývať ruky. Spomínate si, že by za socializmu bola nejaká korona, že by za socializmu bol nejaký AIDS alebo HIV? Priatelia, študujte fakty, študujte alternatívne weby, študujte tematiku nového svetového poriadku." No, potom ste vystúpili s ďalšími perlami v takom videu, kde ste boli evidentne mierne rozjarený, tvrdili ste, že korona, tento vírus bol umelo vytvorený, a preto, nato, aby váš majetok prešiel do rúk vyvolených skupín. A pomocou tejto tzv. vakcíny vám do tela vstreknú ten nanočip. Zjavenie Jána v Biblii jasne hovorí, kto neprijme čip, nebude môcť ani obchodovať, nebude môcť predávať, nebude môcť nakupovať. Tieto vaše výroky boli už dosť aj na niektorých vašich spolustraníkov, ktorí neskôr vašu skupinku opustili a hovorili, že to bolo už naozaj na smiech. A skonči... keď ste potom sám dostali koronu, odporúčali ste ju liečiť veľmi odborne, bromhexín... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2021-07-23
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

143. Ďakujem pekne. Pán poslanec Beluský, sme zvyknutí, že vaše vystúpenia bývajú vecné a kultivované, čo je v rámci vášho klubu teda veľmi zriedkavá výnimka, ovšem dnes ste teda ani s tou presnosťou a faktografiou sa veľmi nestretli, hoci čo sa týka slušnosti, tak na rozdiel od vašich kolegov, tú ste si zachovali. A ja sa chcem opýtať iba na jednu vec, jedinú, čo ma zaujala. Vy ste tam spomenuli, že niekto sa nedá zaočkovať z dôvodu viery. Skutočne ma zaujíma, aká viera zakazuje ľuďom očkovanie. Pretože pokiaľ viem, aj hlava rímsko-katolíckej cirkvi pápež František je zaočkovaný a dokonca Vatikán má údajne stopercentnú zaočkovanosť.
35. schôdza NR SR - 1.deň - A. dopoludnia
Dátum: 2021-07-23
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

62. Ďakujem za slovo. Napred malý návrat do minulosti a potom pár faktov. Ten návrat do minulosti súvisí s tým, pán Blaha, že vy ste tu vlastne doslova zopakovali to, čo už druhý rok počúvame z úst ľudí, ktorí sa sem dostali na kandidátke Kotlebovej strany. Znôžku nezmyslov, fabulácií, konšpirácií, dezinterpretácií, a tak preto vám, chcem vám to len pripomenúť, apríl v roku 2016, keď sa táto strana, Kotlebova strana došla do parlamentu a pani Bihariová prišla s výzvou, ktorá sa volala Stop fašizmu a jej cieľom bolo izolovať a oslabiť vplyv tejto extrémistickej strany. Výzva žiadala, aby poslanci nehlasovali za návrhy poslancov strany Kotleba – ĽSNS, aby nevolili jej poslancov do parlamentných funkcií a aby v ich radoch nehľadali podporu pre svoje návrhy. Pamätáte sa, kto bol jeden z prvých, ak nie vôbec prvý, kto túto výzvu podpísal? Istý Ľuboš Blaha zo strany SMER. A teraz pár faktov. Tie fakty sú zo stránky ministerstva zdravotníctva Slovenskej republiky z 20. júla. Na očkovanie k tomuto dňu evidovali, evidovali i na území Slovenskej republiky štyri úmrtia, zatiaľ čo na COVID zomrelo 12 527 ľudí. 655 bolo hlásených vedľajších účinkov po očkovaní, zato hospitalizácií bolo 49 493. Dlhodobé vedľajšie účinky sú pri vakcínach raritné, zatiaľ čo ľudia po prekonaní COVID-u pociťujú dlhodobé ťažkosti vo výške 13,7 %, 0,01 % je pravdepodobnosť myokarditídy v súvislosti s očkovaním, po prekonaní COVID-u 0,31. Cena vakcíny od Pfizeru je 12 eur, náklady na hospitalizáciu pacienta s COVID-om 2 089 eur. Vakcína je jediné východisko z tejto pandémie.
35. schôdza NR SR - 1.deň - A. dopoludnia
Dátum: 2021-07-23
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

26. Ďakujem pekne za slovo, pán predseda. Viem, že vlastne na to, čo tu zaznelo a čo je v podstate znôška nezmyslov, poloprávd a konšpirácií, nemá veľký význam reagovať, pretože tento príhovor nebol určený v podstate nám, ale tým vám podobným, ktorí vystrájajú pred parlamentom. Ale zareagujem na dve veci z toho. Vy ste opakovane útočili na fyzický vzhľad hlavného hygienika pána Mikasa, čo považujem na tejto pôde za absolútne nevhodné a nedôstojné. Druhá vec je, že ste vyslovili jedno očividné klamstvo. A to je to, že Ústavný súd vraj zrušil vyhlá... protizákonnú vyhlášku. Nie je tomu tak. Ústavný súd iba túto vlastne vyhlášku rozšíril o ľudí, ktorí sú zaočkovaní iba prvou dávkou a následkom čoho ešte nemajú vyvinutú, vyvinuté dostatočné množstvo protilátok, takže aj s týmito sa má zaobchádzať rovnako ako s ľuďmi nezaočkovanými. Čiže nešlo o žiadne zrušenie nezákonnej vyhlášky.
32. schôdza NR SR - 6.deň - A. dopoludnia
Dátum: 2021-06-25
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

180. Pán Suja, všetko, čo ste vy a väčšina poslancov zvolení na kandidátke Kotlebovci - Ľudová strana Naše Slovensko na tému celosvetovej pandémie kedykoľvek tu v parlamente povedali, sú neskutočné hlúposti a život ohrozujúce bludy. Jediný, kto má kompetenciu a právo sa k tejto problematike vyjadrovať, je pán doktor Urban. Ale zaujímavé, že pán doktor Urban sa zaočkovať dal, tak teda neviem, či on podľahol tomu tlaku nejakých piatich, šiestich šarlatánov, o ktorých tu hovoril ďalší váš kolega pán Kočiš, že len tí presadzujú očkovanie. A aby som vás upokojil teda, aj ja osobne som zaočkovaný, zaočkovaná je moja manželka, zaočkovaní sú obidvaja moji synovia aj partnerka môjho syna, nikomu z nás okrem teda drobných následkov u mňa po druhom očkovaní, keď som mal nejakú krátku nevoľnosť, nikomu z nás nič nebolo a nič sa nám nestalo. A ešte sa vrátim k jednej veci, pretože vy ste ma tuná obvinili dokonca, že som vrah. Vy nás tu poslancov koalície bežne nazývate mafiou, ale ja by som vám pripomenul takú pripomienku, že v dome obesenca sa o povraze hovoriť nemá, pretože vy, práve vy ste pracovali u mafiánskeho bossa a mnohonásobného vraha, kde ste cvičili výpalníkov, a vy máte tú drzosť hovoriť o niekom ako o mafiánoch a mne dokonca o vrahovi, ako o vrahovi. A láskavo povedzte meno, kto má byť ten človek, ktorého som ja zverejnil, a kvôli mne bol vraj zavraždený, čo je, samozrejme, hlúposť, pretože ja zverejňujem iba fotografie a nejaké veci, ktoré zverejnili vopred iní sami verejne. Takže ak by niekto bol na základe nejakej fotografie prišiel o život, určite to nebolo kvôli mne. Poprosil by som to meno.
32. schôdza NR SR - 6.deň - A. dopoludnia
Dátum: 2021-06-25
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

146. Ja sa, samozrejme, ani náhodou nechcem zastávať kohokoľvek, kto týra akéhokoľvek živého tvora a Rómov teda nevynímajúc. Ale vy, pán Mazurek, už máte za sebou jeden rozsudok za rasistické prejavy a tento návrh zákona tým, že sa týka a je smerovaný výlučne na Rómov, ako aj váš kolega pán Kočiš tvrdí, že sa tieto veci odohrávajú takmer na 100 % iba v rómskych osadách, naznačuje, že aj teraz sa dostávate tak trochu na nejakú nie celkom bezpečnú pôdu. A keď tvrdíte, že sa to týka iba Rómov, no tak ja si z detstva pamätám prípad, keď môj o rok mladší spolužiak na verejnom priestranstve v strede dediny priniesol mačiatko, položil naň dosku a potom po tej doske skákal. Ten nárek toho mačiatka si pamätám ešte dnes. No a keď teda pán Mazurek, ja sa teda ospravedlňujem, že som nereagoval v rámci faktickej poznámky, že som odpovedal na vašu bezprostrednú otázku a ja bezprostredne, že sa pýtate, čo z nich vyrastie. Nuž možno z nich vyrastie niekto ako napríklad bývalý okresný predseda vašej strany Jozef Király, ktorý úkladne zavraždil nožom človeka, alebo napríklad český extrémista Vlastimil Pechanec, ktorý z rasových dôvodov nožom zavraždil Róma. S obidvomi máte spoločnú fotografiu. Tak asi viete, že čo z takýchto ľudí môže vyrásť.
32. schôdza NR SR - 3.deň - B. popoludní
Dátum: 2021-06-22
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

264. Pán poslanec Kuffa, ďakujem vám za vaše slová, ktoré ste tu povedali. Ruský spisovateľ Alexander Solženicyn, autor zásadných diel ako Jeden deň Ivana Denisoviča či Súostrovie Gulag, ktoré nám ovori... otvárali, pomáhali otvárať oči a ukázali nám reálne pomery v Sovietskom zväze, kedysi povedal, že najväčším nebezpečím pre spoločnosť je nepotrestané zlo. Myslím, že je to veľká pravda a nepotrestaného zla je skutočne veľmi veľa aj na území, na ktorom žijeme, teda na Slovensku. Minulé storočie poznačili dve totality, ktoré teda zásadným spôsobom poznačili osudy mnohých a my sme sa s tým riadne nevysporiadali. Hovorí sa tu o zabúdaní, o tom, že netreba vyťahovať staré nejaké veci, staré hriechy, treba sa venovať tomu, čo si, čo je dnes, máme aj pálčivejšie a aktuálnejšie problémy a toto sú nejaké veci, na ktoré si netreba ani všímať. Myslím si, že je to hlboký omyl. A ak sa hovorí o tom, že tu ideme nejakým spôsobom strašne trestať nejakých ľudí, tak ako aj povedala pani Záborská, pokiaľ sa niekto dopustí nejakých zlých skutkov, tak by mal napred tieto svoje skutky oľutovať, priznať si vinu, až potom je možné hovoriť o nejakom vyrovnaní sa s tým, o ne... o nejakom odpustení, keď tento človek urobí nejaké patričné a verejné pokánie. A vidíme my nejaké pokánie od týchto ľudí? Ich pohrobok sa nám tu otvorene vyhráža, že nás budú súdiť. Preto tento s radosťou podporím. (Potlesk.)
32. schôdza NR SR - 1.deň - A. dopoludnia
Dátum: 2021-06-17
Poslanec: Benčík, Ján (ZA ĽUDÍ)
Druh vystúpenia: Vystúpenie s faktickou poznámkou

102. Pán Mazurek, chcem iba trochu korigovať vašu mierne romantickú predstavu, že nespúšťam oka z vašej facebookovej stránky a sledujem každý váš status či videjko. Tak nie je tomu tak. Videá som nevidel. Ale keď ste spomenul, spomenul ste vlastne dva prípady a tak teší ma, že tam niekto, kto má legálne držanú zbraň, sa mu podarilo zabrániť obetiam, v tom sa zhodneme určite. Ale povedzme si, aká je realita percentuálne, koľko je takých prípadov, keď niekto mimo ozbrojených zložiek s legálne držanou zbraňou zabránil útoku takémuto, a koľko je tých prípadov, keď niekto tiež s legálne držanou zbraňou, myslím na Spojené štáty americké, zastrelí veľké množstvo ľudí? Tam, tam je to nebezpečné, samozrejme. No a keď ste spomínali to, že pokiaľ budete mať podiel na moci, tak čo všetko urobíte, tak ja chcem povedať tak, ako kedysi povedal v inej súvislosti Ján Luxemburský, že toho, Boh dá, nebude.
60. schôdza NR SR - 3.deň - B. popoludní
Dátum: 2022-03-17
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

97. Ďakujem pekne. Áno, pán Taraba, máte pravdu, že riešiť tú byrokraciu, je to naozaj veľká vec. Podľa byrokratického indexu, ktorý, ktorý robí INESS, sa ukázalo, že 224 hodín berie vlastne celkovo štát podnikateľom tým, že oni musia teda riešiť nejaké takéto problémy. Medziročne sme dokonca stúpli, ale dôvodom bol najmä covid. Tam, tam prišlo k stúpnutiu v tom indexe a... ale čo je dobrá správa, v ostatných parametroch indexu prišlo k poklesu o 11 hodín. A predstavte si, pozitívne sa prejavili najmä zmeny v evidencii vozidiel, zrušenie povinných gastráčov a úľavy pri štatistických výkazoch. Tak si tak vravím, dobre, že tá SaS-ka je v tej vláde.
60. schôdza NR SR - 2.deň - B. popoludní
Dátum: 2022-03-16
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

53. Ďakujem veľmi pekne, pán Šefčík. No áno, je to tak, že bude rozhodovať zrejme primár, nejaký vedúci oddelenia, prednosta, podľa toho, kto tam je, možno vedúca sestra, práve ten, ktorý bude priamo v tej chvíli, teda poverený vedením oddelenia, lebo nie je to vždy ten istý, ale, ale ten, kto rozhodne. Ktokoľvek to bude, zdravotnícky pracovník, áno, musí rozhodovať naozaj primerane. To znamená, on musí zniesť aj to prípadné skúmanie a musí to vedieť odôvodniť. To je úplne v poriadku. Je to normálne, to je pri každých právach, toho sa netreba báť. A rozumiem aj obavy zdravotníckych pracovníkov, že teraz budú čeliť nejakým teda prehnaným reakciám, ale pokiaľ je teda na to naozaj dôvod, toto tak funguje aj v iných situáciách, pokiaľ je teda na to dôvod a oni to vedia jednoznačne vysvetliť, tak tá obava naozaj nie je namieste a už vôbec nie je namieste, aby sme takýto pozmeňujúci návrh, ktorý pomáha tým ženám, aby sme ho zmietli zo stola. Mne je veľmi ľúto, že možno našli by sme možno riešenie, mne je ľúto, že sme to neodložili na neskôr ten návrh, ako som teda pôvodne chcela. Ale myslím si, že aj v tomto znení je to určite v poriadku, je to lepšie. Nakoniec, bolo to súčasťou aj pôvodného návrhu pani Marcinkovej, ktorý ona vyšperkovala, vylepšila, reagovala priamo na pripomienky nemocníc, ktoré, a tie pripomienky sú v tom pozmeňováku zahrnuté. Takže tohoto by som sa až tak nebála. Ja sa oveľa viac bojím toho, ako sa cíti žena, keď pri sebe v čase pôrodu na v Slovenskej republike, bohužiaľ, úplne pravidelne nemá tú sprevádzajúcu osobu. A myslím si, že by sme tým ženám naozaj mali dopriať túto oporu a podporu. A ja som presvedčená, že vy, pán kolega, ale aj pani navrhovateľky majú rovnako úprimný záujem. Ďakujem veľmi pekne.